wickkiey/tamil-wikipedia-chunked huggingface dataset:
# லானோ மக்கள்

## லானோ மக்கள் தொகை

தற்போது, மலேசியாவில் 390 லானோ மக்கள் வாழ்கின்றனர். பெரும்பாலான லானோ மக்கள் காட்டில் வேட்டையாடும் மக்களாக வாழ்கின்றனர். ஆனாலும் லானோ மக்களில் சிலர் நகர்ப்புறங்களிலும் வசிக்கத் தொடங்கி விட்டனர். அங்கு அவர்கள் பொதுவான உடலுழைப்புத் தொழில்களில் ஈடுபட்டுள்ளனர். அவர்களில் பெரும்பாலோர் ரப்பர் மற்றும் செம்பனைத் தோட்டங்களில் தொழில் புரிகின்றனர்.  
பிரித்தானிய மலாயாவின் போது, லானோ மக்கள் பிரித்தானிய நிர்வாக அதிகாரிகளால் வனக் காவலர்களாகவும், சுமை தூக்குபவர்களாகவும் பணியில் அமர்த்தப்பட்டனர்.
| 1965
| 1996
| 2003
| 2010
|-
! மக்கள் தொகை
| 142
| 142
| 264
| 302
| 224
| 359
| 359
| 173
| 350
| 350
| 390
|}
# 7129 அலுமினியம் உலோகக் கலவை

**7129 அலுமினியம் உலோகக் கலவை** (*7129 aluminium alloy*) வெப்பத்தால் சூடுபடுத்தப்பட்டு உருவாக்கப்பட்ட ஓர் உலோகக் கலவையாகும்.
# 7129 அலுமினியம் உலோகக் கலவை

## வேதி இயைபு

| உடைதலில் அதிகரிக்கும் நீட்சி | 9.0 % முதல் 9.1 % |  |
| --- | --- | --- |
| அயர்வு வலிமை | 150 முதல் 190 மெகா பாசுக்கல் |  |
| வெட்டு குணகம் | 26 கிகாபாசுக்கல் |  |
| வெட்டு வலிமை | 250 முதல் 260 மெகாபாசுக்கல் |  |
| இழுவிசை வலிமை (UTS) | 430 மெகாபாசுக்கல் |  |
| தன் வெப்பக் கொண்மை | 880 யூல்/கி.கி-கெல்வின் |  |
| வெப்பக் கடத்துதிறன் | 150 வாட்டுகள்/மீட்டர்-கெல்வின்K | } |
# 7129 அலுமினியம் உலோகக் கலவை

## பயன்பாடுகள்

1. விமான உற்பத்தி துறையில் இவ்வுலோகக் கலவை பயன்படுகிறது.
# மௌனம் கலைகிறது

**மௌனம் கலைகிறது** (*Mounam Kalaikirathu*) என்பது 1986 இல் குன்றை வேந்தன் கரிகாலன் இயக்கத்தில் வெளிவந்த இந்தியத் தமிழ்த் திரைப்படமாகும். காதல் தொடர்பான இத்திரைப்படத்தில் சுரேஷ், ஜீவிதா, ஆனந்த் பாபு, ஜெயஸ்ரீ, விஜயகுமார், சின்னி ஜெயந்த், எஸ். எஸ். சந்திரன் ஆகியோர் நடித்திருந்தனர். இத்திரைப்படம் 1986 திசம்பர் 12 அன்று வெளியிடப்பட்டது.
# மௌனம் கலைகிறது

## கதைச்சுருக்கம்

ராஜேசும் தீபாவும் காதலர்கள், ஆனால் கண்ணனும் ராஜேசுடனான தீபாவின் உறவை அறியாமலேயே அவளை நேசிக்கிறான். சோபனா என்ற மருத்துவர், கண்ணனையும் நேசிக்கிறார். இந்த உறவு குறித்து ஆராயும் இப்படம், இறுதியாக மௌனம் கலைக்கிறது.
# மௌனம் கலைகிறது

## பின்னணிக் குரல்

ஜீவிதாவிற்கு அனுராதாவும், ஆனந்த் பாபுவிற்கு எஸ். என். சுரேந்தரும் பின்னணிக் குரல் கொடுத்திருந்தனர்.
# மௌனம் கலைகிறது

## பாடல்கள்

இத்திரைப்படத்திற்கு சங்கர்-கணேஷ் இசையமைத்திருந்தனர். பாடல் வரிகளை வாலி , புலமைப்பித்தன், முத்துலிங்கம், வைரமுத்து, சிதம்பரநாதன் ஆகியோர் எழுதியிருந்தனர்.
# மௌனம் கலைகிறது

## வரவேற்பு

இந்தியன் எக்சுபிரசிலிருந்து இவ்வாறு எழுதியிருந்தனர். "கதை இயல்பாக உருவாக்கப்பட்டது. சலிப்பாக இல்லை. நிகழ்ச்சிகள் நம்பகமானவை", சங்கர்-கணேஷ் "சில இனிமையான பாடல்களுடன் வந்துள்ளனர்".
# பல்தேவ் சிங் கைரா

**பல்தேவ் சிங் கைரா** (*Baldev Singh Khaira*) இந்தியாவின் பஞ்சாப் மாநிலத்தைச் சேர்ந்த ஒர் அரசியல்வாதியாவார். (பிறப்பு 18 அக்டோபர் 1979 ஆம் ஆண்டு அக்டோபர் மாதம் 18 ஆம் தேதியன்று இவர் பிறந்தார். பட்டதாரியான இவர் சிரோமணி அகாலி தளம் கட்சியின் உறுப்பினராக பஞ்சாப் அரசியலில் ஈடுபட்டார். 2017 ஆம் ஆண்டில் இவர் பில்லவுர் சட்டமன்றத் தொகுதி இருந்து பஞ்சாப் சட்டமன்ற உறுப்பினராகத் தேர்ந்தெடுக்கப்பட்டார்.
# பல்தேவ் சிங் கைரா

## தொகுதி

பல்தேவ் சிங் கைரா பஞ்சாபின் பில்லவுர் சட்டமன்றத் தொகுதியைப் பிரதிநிதித்துவப்படுத்துகிறார். சிரோமணி அகாலி தளம் கட்சியின் உறுப்பினராக இத்தொகுதியில் போட்டியிட்டு வெற்றி பெற்றார். 3477 வாக்குகள் வித்தியாசத்தில் இந்திய தேசியக் காங்கிரசின் பஞ்சாப் சட்டமன்ற உறுப்பினர் விக்ரம்சித்து சிங் சௌத்ரியை தோற்கடித்தார்.
# பல்தேவ் சிங் கைரா

## அரசியல் கட்சி

சிரோமணி அகாலி தளம் கட்சியின் உறுப்பினராக பஞ்சாப் மாநில அரசியலில் இவர் இயங்கினார். பில்லவுர் சட்டமன்ற உறுப்பினராகவும் உள்ளார்.
# மென்டிரிக் மக்கள்

**மென்டிரிக்** அல்லது **மென்டிரிக் மக்கள்** (ஆங்கிலம்: *Mendriq people*; மலாய்: *Orang Mendriq*) என்பவர்கள் செமாங் மக்கள் இனக்குழுவில் நெகிரிட்டோ மக்கள் என மலேசிய அரசாங்கத்தால் வகைப்படுத்தப்பட்ட குழுவினர் ஆவார்கள். இவர்களில் பெரும்பாலோர் தீபகற்ப மலேசியாவின் கிளாந்தான் மாநிலத்தில் வாழ்கின்றனர். இவர்களின் எண்ணிக்கை 380 ஆகும்.
# மென்டிரிக் மக்கள்

## பொது

மலாய் தீபகற்பத்தில் குடியேறிய முதல் இனக் குழுக்களில் மென்டிரிக் குழுவினரும் ஒரு குழுவினர் என நம்பப்படுகிறது. நெகிரிட்டோவைப் போலவே, இவர்கள் பெரும்பாலும் கருமையான சருமம் மற்றும் கருமை முடி உடையவர்கள்; இவர்களின் உடல் அமைப்புகள் பப்புவா நியூ கினி அல்லது கிழக்கு ஆப்பிரிக்க மக்களை ஒத்திருக்கும். இவர்கள் பொதுவாக மற்ற மலேசியர்களை விட உயரம் குறைவானவர்கள்.  
மென்டிரிக் மக்கள் நாடோடிகளாக வாழ்ந்தனர். ஆனாலும் மீள்குடியேற்றத் திட்டங்களால் பலர் கிளாந்தான் குவா மூசாங் மாவட்டத்தில் அமைந்துள்ள ஓராங் அஸ்லி குடியிருப்புகளில் நிரந்தரமாகக் குடியேற வேண்டிய கட்டாயம் ஏற்பட்டது.
# மென்டிரிக் மக்கள்

## பொது

### அரசாங்கத்தின் மீள்குடியேற்றத் திட்டங்கள்

கடந்த காலத்தில், காட்டின் பருவகால பழ அறுவடையைப் பயன்படுத்திக் கொண்டனர். அதற்காக ஒரு பகுதியிலிருந்து மற்றொரு பகுதிக்கு இடம்பெயர்ந்தனர். பழங்களைச் சேகரிப்பதைத் தவிர, அவர்களின் உணவுக்காகக் காட்டு விலங்குகளையும் வேட்டையாடினர்; மற்றும் மருத்துவப் பயன்பாட்டிற்காக வனப் பொருட்களையும் சேகரித்தனர்.  
அரசாங்கத்தின் மீள்குடியேற்றத் திட்டங்கள், மென்டிரிக் மக்களின் அடையாளத்தையும்; வரலாற்றையும்; மற்றும் அவர்களின் பொருளாதார பாதுகாப்பையும் பறித்துவிட்டன. பாரம்பரிய வனப் பகுதிகளை இழந்த மென்டிரிக் மக்கள் வறுமைக் கோட்டில் சிக்கிக் கொண்டனர்.
# மென்டிரிக் மக்கள்

## பொது

### உடலுழைப்பு வேலைகள்

தற்போது, உடனடியாகப் பணயுதவி செய்யும் வணிகப் பயிர்களைப் பயிரிடுகின்றனர். ஆனால் விளைபொருட்களின் போட்டி விலைகளின் காரணமாக, உணவு மற்றும் இதர தேவைகளுக்குப் போதுமான பணம் சம்பாதிக்க முடியாமல் தவிக்கின்றனர். இவர்கள் மீள்குடியேற்றக் குடிருப்புக்களில் குடியேறுவதை எதிர்க்கின்றனர்.  
பெரும்பாலான மென்டிரிக் மக்கள் மற்ற வேலைகளுக்குத் தேவையான கல்வி மற்றும் திறன்களைக் கொண்டிருக்கவில்லை. அதனால் பெரும்பாலும் உடலுழைப்பு வேலைகளில் ஈடுபடுகிறார்கள். அத்துடன், உணவுப் பொருட்கள் கிடைக்காத போதெல்லாம், உடலுழைப்பு வேலைகளை நிறுத்திவிட்டு, வனப்பகுதிக்குள் தீவனம் தேடவும், வனப் பொருட்களைச் சேகரிக்கவும் போய்விடுகிறார்கள்.
# மென்டிரிக் மக்கள்

## மென்டிரிக் பூஜா பந்தாங் டசங்கு

மென்டிரிக் மக்கள் அனைவருமே ஆன்மவாதிகள். காட்டின் இயற்கைச் சக்திகளுக்கு தங்களை உட்படுத்திக் கொள்கிறார்கள். இறந்த மூதாதையர்கள் மற்றும் வேட்டையாடப்பட்ட விலங்குகளின் ஆவிகள் அவர்களைத் துன்புறுத்தும் என பயப்படுகிறார்கள்.  
ஒவ்வொரு சனவரி மாதமும் மென்டிரிக் பூஜா பந்தாங் *(Puja Pantang)* என்ற மர்மமான சடங்கை நடத்துகிறார்கள். மூன்று நாள் சடங்கின் போது தினசரி வழக்கமான நடவடிக்கைகளை நிறுத்தி விடுகிறார்கள்.  
அந்தக் காலக் கட்டத்தில் வெளியாட்கள் எவரும் மென்டிரிக் குடியிருப்புகளுக்குள் நுழைய அனுமதிக்கப்படுவது இல்லை. இதன் விளைவாக, இந்தச் சடங்கின் துல்லியமான தன்மைகள் வெளியுலக மக்களுக்குத் தெரியவில்லை.
# சி. டி. குரியன்

**சி. டி. கே.** என்று பிரபலமாக அறியப்படும் **கிறிஸ்டோபர் தாமஸ் குரியன்** (*C. T. Kurien*, 2 யூலை 1931 – 23 யூலை 2024) என்பவர் இந்திய பொருளியலாளர் ஆவர். இவர் கருநாடகத்தின், பெங்களூரில், பொருளியல் பேராசிரியராக இருந்தார். பொருளாதாரம் குறித்து பல புத்தகங்களை எழுதியுள்ளார். மேலும் இவர் மைய-இடது அரசியல் சித்தாந்தம் கொண்டவராக வரையறுக்கப்பட்டுள்ளார்., குரியன் சென்னை கிறித்துவக் கல்லூரியில் பயின்றார். 1953 இல் பொருளாதாரத்தில் முதுகலைப் பட்டம் பெற்றார். அதைத் தொடர்ந்து இசுட்டான்போர்டு பல்கலைக்கழகத்திற்குச் சென்றார் அங்கு 1962 இல் முனைவர் பட்டம் பெற்றார். 2012 ஆம் ஆண்டு வரை இவர் கருநாடகத்தில் சமூக மற்றும் பொருளாதார மாற்றத்திற்கான கல்விக் கழகக் (ISEC) குழுவில் உறுப்பினராக இருந்தார். இவரது மிக அண்மைய நூலான "செல்வம் மற்றும் நோய் - உண்மையான வாழ்க்கை சார்ந்த பொருளாதாரத்திற்கான ஒரு பயணம்" 2012 இல் வெளியிடப்பட்டது, அப்போது ஆசிரியருக்கு 80 வயது.
# சி. டி. குரியன்

## இறப்பு

குரியன் 23 யூலை 2024 அன்று தனது 93 வயதில் இறந்தார்.
# சி. டி. குரியன்

## எழுதிய நூல்கள்

-
-
-
-
-
-
-
-
-
-
-
-
-
-
-
# ஆன்லா மக்களவைத் தொகுதி

**ஆன்லா மக்களவைத் தொகுதி** (*Aonla Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.
# ஆன்லா மக்களவைத் தொகுதி

## சட்டமன்றத் தொகுதிகள்

ஆன்லா மக்களவைத் தொகுதியின் கீழ் 5 சட்டமன்றத் தொகுதிகள் உள்ளன. இவை
| 116 | ஷேக்குபூர் | பதாயூன் | இமான்சு யாதவ் | சமாஜ்வாதி கட்சி |
| --- | --- | --- | --- | --- |
| 117 | தாதகஞ்ச் | ராஜீவ் குமார் சிங் | பாரதிய ஜனதா கட்சி |  |
| 122 | பரித்பூர் (ப.இ.) | பரேலி | சியாம் பிகாரி லால் | பாரதிய ஜனதா கட்சி |
| 123 | பித்தாரி செயின்பூர் | இராகவேந்திரா சர்மா | பாரதிய ஜனதா கட்சி |  |
| 126 | ஆன்லா | தர்மபால் சிங் | பாரதிய ஜனதா கட்சி |  |
# ஆன்லா மக்களவைத் தொகுதி

## நாடாளுமன்ற உறுப்பினர்கள்

| 1962 | பிரிஜ் ராஜ் சிங் | இந்து மகாசபை |
| --- | --- | --- |
| 1967 | சாவித்ரி சியாம் | இந்திய தேசிய காங்கிரசு |
| 1971 |  |  |
| 1977 | பிரிஜ் ராஜ் சிங் | ஜனதா கட்சி |
| 1980 | ஜெய்பால் சிங் காஷ்யப் | மதச்சார்பற்ற ஜனதா கட்சி |
| 1984 | கல்யாண் சிங் சோலங்கி | இந்திய தேசிய காங்கிரசு |
| 1989 | ராஜ் வீர் சிங் | பாரதிய ஜனதா கட்சி |
| 1991 |  |  |
| 1996 | சர்வராஜ் சிங் | சமாஜ்வாதி கட்சி |
| 1998 | ராஜ் வீர் சிங் | பாரதிய ஜனதா கட்சி |
| 1999 | சர்வ்ராச்சு சிங் | சமாஜ்வாதி கட்சி |
| 2004 | ஐக்கிய ஜனதா தளம் |  |
| 2009 | மேனகா காந்தி | பாரதிய ஜனதா கட்சி |
| 2014 | தர்மேந்திர காஷ்யப் |  |
| 2019 |  |  |
| 2024 | நீரஜ் குசுவாகா மௌரியா | சமாஜ்வாதி கட்சி |
# சான்சுகர் ஆறு

**சான்சுகர் ஆறு** (*Zanskar River*) என்பது சிந்து ஆற்றின் முதல் பெரிய துணை ஆறாக உள்ளது. இது இந்தியாவின் இலடாக் முழுமையாக பாயும் முக்கிய நதியை விடச் சமமான அல்லது அதிக நீளத்தினை உடையது. இது பெரும் இமயமலை மலைத்தொடரின் வடகிழக்கில் உருவாகி, இமயமலை மற்றும் சன்ஸ்கார் மலைத்தொடர்கள் பிராந்தியத்திற்குள் பாய்கின்றது. இது வடகிழக்கே பாய்ந்து நிமோ அருகே சிந்து ஆற்றுடன் இணைகிறது.
# சான்சுகர் ஆறு

## சொற்பிறப்பியல்

சான்சுகர் (ஜாங்ஸ்-கர்னா என்றால் "வெள்ளை செம்பு" அல்லது பித்தளை என்று பொருள்.
# சான்சுகர் ஆறு

## ஆற்றோட்டம்

இதன் மேல் பகுதிகளில், சான்சுகர் ஆறு இரண்டு முக்கிய துணை ஆறுகளைக் கொண்டுள்ளது. இவற்றில் முதலாவதாக, தோடா, பென்சி-லா மீ (14,400 ) மலைப்பாதைக்கு அருகில் உருவாகிறது. சான்சுகரின் தலைநகரான பாதும் நோக்கிச் செல்லும் முக்கிய ஜான்ஸ்கர் பள்ளத்தாக்கில் தென்கிழக்கு நோக்கிப் பாய்கிறது. இரண்டாவது கிளை கார்கியாக் நதி என்று அழைக்கப்படும் இரண்டு முக்கிய துணை ஆறுகளால் உருவாகிறது, அதன் ஆதாரம் ஷிங்கோ லா மீ (16,703 ) மற்றும் சாராப் நதிக்கு அருகில் உள்ளது, அதன் ஆதாரமாக பராலாச்சா-லா உள்ளது. இந்த இரண்டு ஆறுகளும் பூர்னே கிராமத்திற்குக் கீழே ஒன்றிணைந்து லுங்னாக் நதியை உருவாக்குகின்றன (இது லிங்டி அல்லது சரப் என்றும் அழைக்கப்படுகிறது. லுங்னாக் நதி பின்னர் வடமேற்கு நோக்கி ஒரு குறுகிய பள்ளத்தாக்கில் ஜான்ஸ்கரின் மத்தியப் பள்ளத்தாக்கை நோக்கிப் பாய்கிறது (உள்நாட்டில் குஜுங் கோர் என்று அழைக்கப்படுகிறது, அங்கு அது தோடா நதியுடன் ஒன்றிணைந்து முக்கிய ஜான்ஸ்கர் நதியை உருவாக்குகிறது. இந்த நதி பின்னர் லடாக் உள்ள "நிம்மு" அருகே சிந்து நதியுடன் சேரும் வரை வியத்தகு ஜான்ஸ்கர் பள்ளத்தாக்கு வழியாக வடகிழக்கு திசையில் செல்கிறது.
# சான்சுகர் ஆறு

## சுற்றுலா

இப்பகுதியில் இல்லவிடுதி தங்குமிடங்கள், புத்த மடாலயம் மற்றும் பள்ளத்தாக்கு சுற்றுலா பகுதிகள் உள்ளன.  
இந்தப் பள்ளத்தாக்கின் கீழ் (வடக்கு) பகுதிகள் கோடையில் பிரபலமாக உள்ளன. சுற்றுலாப் பயணிகள் ஆற்றில் சறுக்குப்படகுப் பயணங்களை மேற்கொள்கின்றனர். பொதுவாக சிலிங்கிலிருந்து நிம்மு வரை இப்பயணம் மேற்கொள்ளப்படுகிறது.. குளிர்காலத்தில் சான்சுகருக்குச் செல்லும் சாலை பனியால் மூடப்படும்போது, பதுமுக்கு செல்லும் ஒரே நிலப்பகுதி பாதை உறைந்த ஆற்றின் குறுக்கே நடந்து செல்வதாகும். இது பல நாள் நடைப்பயணமாகும். இது இப்போது *சதார் ட்ரெக்* ('பனி விரிப்பு') என்று அழைக்கப்படும் சாகச நடவடிக்கை மேற்கொள்ளப்படுகிறது. சிலிங்கிலிருந்து பதும் செல்லும் சாலை முடிந்ததும் இந்த மலையேற்றம் முடிவுபெறுகிறது.
# பரிஷிஷ்டபர்வன்

பரிஷிஷ்டபர்வன் (ஆங்கிலம்:Parishishtaparvan) என்பது ஹேமசந்திரா எழுதிய 12ஆம் நூற்றாண்டைச் சேர்ந்த சமஸ்கிருத மகாகாவியம் ஆகும். இது ஆரம்பகால சமண ஆசிரியர்களின் வரலாறுகளை விவரிக்கிறது. இந்தக் கவிதை நூல் 3,460 இரட்டை அடிகளைக் கொண்டுள்ளது, சமமற்ற நீளமுள்ள 13 கண்டங்களாகப் பிரிக்கப்பட்டுள்ளது. மேலும் பண்டைய இந்தியாவின் அரசியல் வரலாறு பற்றிய தகவல்களையும் கொண்டுள்ளது.  
*திரிஷஷ்டிஷலாகபுருஷசரித்ரா* (அறுபத்து மூன்று புகழ்பெற்ற மக்களின் வாழ்க்கை) என்ற சமணத்தின் முக்கிய நபர்களைப் பற்றிய பெரும் சமஸ்கிருதக் கவிதையை சாளுக்கிய மன்னன் குமாரபாலாவின் வேண்டுகோளுக்கிணங்க ஹேமசந்திரா இயற்றினார். ஸ்தவிரவலிசரித்ரா (சமண மூத்தோர்களின் வாழ்க்கை) இந்த தொகுப்பின் தொடர்ச்சியாகக் கருதப்படுகிறது, எனவே இது *பரிஷிஷ்டபர்வன்* அல்லது *பின்னிணைப்பு* என்று குறிப்பிடப்படுகிறது.
# பரிஷிஷ்டபர்வன்

## காலம்

கவிதையில் பெரும்பாலும் உள்ளடக்கப்பட்டுள்ள காலம் கி.மு. 480 - கி.மு. 200 வரையிலான காலகட்டத்திற்கு ஒத்திருக்கிறது. இது மகத அரசின் வளர்ச்சியையும் மௌரிய பேரரசின் நிறுவுதலையும் பின்பற்றுகிறது. ஹேமசந்திராவின் கூற்றுப்படி, விவாதிக்கப்பட்ட சமணர்களின் காலத்தில் ஆட்சியாளர்களின் வரிசை: ஸ்ரேனிகா, குனிகா, உதயின், ஒன்பது நந்தர்கள், சந்திரகுப்த மௌரியா, அசோகா மற்றும் சம்பிரதி. சமணம் தெற்கே மேலும் பரவுவதில் சம்பிரதி முக்கியப் பங்கு வகித்ததாகவும் ஹேமசந்திரா கூறுகிறார்.
பரிஷிஷ்டபர்வன் ஹேமசந்திராவின் கடைசி பெரிய படைப்பாகும்.
# பரிஷிஷ்டபர்வன்

## உள்ளடக்கம்

இந்த உரை தன நந்தனின் தலைநகரைத் தாக்குவது பற்றிய சாணக்கியரின் தவறான உத்தியைப் பற்றி பேசுகிறது . இந்த சம்பவத்திலிருந்து சாணக்கியர் பாடம் கற்றுக்கொண்டதாகவும், ஹிமவத்குட்டாவின் பர்வதகரிலிருந்து தொடங்கி விளிம்பு நிலை அரசுகளை இணங்க வைப்பதன் மூலம் தனது உத்தியை மாற்றியதாகவும் இது விவரிக்கிறது.
# பரிஷிஷ்டபர்வன்

## மொழிபெயர்ப்பு

- The Lives of the Jain Elders (1998) by R.C.C. Fynes
# பிரசியோடைமியம்(III) அயோடைடு

**பிரசியோடைமியம்(III) அயோடைடு** (*Praseodymium(III) iodide*) என்பது PrI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் அயோடினும் சேர்ந்து பச்சை நிறப்படிகங்களாக பிரசியோடைமியம்(III) அயோடைடு உருவாகிறது. இச்சேர்மம் தண்ணீரில் கரையும்.
# பிரசியோடைமியம்(III) அயோடைடு

## தயாரிப்பு

- மந்த வாயுச் சூழலில் பிரசியோடைமியத்துடன் அயோடினைச் சேர்த்து சூடுபடுத்தினால் பிரசியோடைமியம்(III) அயோடைடு உருவாகும்:  
:2Pr + 3HgI<sub>2</sub> --->2PrI<sub>3</sub> + 3Hg
# பிரசியோடைமியம்(III) அயோடைடு

## இயற்பியல் பண்புகள்

பிரசியோடைமியம்(III) அயோடைடு பச்சை நிற படிகங்களாக உருவாகிறது. இப்படிகங்கள் தண்ணீரில் கரையும். பிரசியோடைமியம்(III) அயோடைடு PuBr<sub>3</sub> வகை படிக உருவத்தை ஏற்றுக்கொண்டுள்ளது. இடைநிலை கட்டமான 2PrI<sub>3</sub>·PrOI மூலம் பிரசியோடைமியம் ஆக்சியயோடைடு மற்றும் பிரசியோடைமியம் ஆக்சைடு (5PrOI·Pr<sub>2</sub>O<sub>3</sub>) ஆகியவற்றின் கலவையாக சிதைகிறது.
# பிரசியோடைமியம்(III) அயோடைடு

## வினைகள்

- பிரசியோடைமியம்(III) அயோடைடு ஐதரசீனுடன் சேர்ந்து I<sub>3</sub>Pr·3N<sub>2</sub>H<sub>4</sub>·4H<sub>2</sub>O போன்ற சேர்மங்களை உருவாக்குகிறது. இவை வெளிர் நிறப் மஞ்சள் படிகங்கள் ஆகும். மெத்தனாலில் இவை கரையும். தண்ணீரில் சிறிதளவு கரையும். பென்சீனில் கரையாது. (d<sub>20 °C</sub> = 2.986 g/cm<sup>3</sup>)  
- யூரியாவுடன் சேர்ந்து I<sub>3</sub>Pr·5CO(NH<sub>2</sub>)<sub>2</sub> போன்ற சேர்மங்களைக் கொடுக்கிறது. இவை வெளிர் பச்சை நிறப் படிகங்களாகும்.  
- தயோயூரியாவுடன் சேர்ந்து I<sub>3</sub>Pr·2CS(NH<sub>2</sub>)<sub>2</sub>·9H<sub>2</sub>O போன்ற சேர்மங்களைக் (d = 2.27 கி/செ.மீ<sup>3</sup>) கொடுக்கிறது. இவை பச்சை நிறப் படிகங்களாகும்.  
- பிரசியோடைமியம்(III) அயோடைடு மற்ற இலேசான அருமண் அயோடைடுகள் (La-Ho) போன்ற அதே அமைப்பை ஏற்றுக்கொள்கிறது இதில் ஒரு முக்கோண மூவுச்சி பட்டகம், ஒன்பது நீரேற்ற அயனி ([Pr(OH<sub>2</sub>)<sub>9</sub>]<sup>3+</sup> ) மற்றும் அயோடைடு அயனி ஆகியவை உள்ளன.  
- பிரசியோடைமியம்(III) அயோடைடு உயர் வெப்பநிலையில் பிரசியோடைமியம் உலோகத்துடன் வினைபுரிந்து பிரசியோடைமியம் ஈரயோடைடைக் கொடுக்கிறது.
:2 PrI<sub>3</sub> + Pr → 3 PrI<sub>2</sub>
# செக் ஓங் மக்கள்

**செக் ஓங்** அல்லது **செக் ஓங் மக்கள்** (ஆங்கிலம்: *Cheq Wong people*; மலாய்: *Orang Cheq Wong*) என்பவர்கள் தீபகற்ப மலேசியாவின் ஒராங் அஸ்லி இனக்குழுவைச் சேர்ந்தவர்கள்; பகாங் மாநிலத்தை மையமாகக் கொண்ட செனோய் மக்கள் ஆவார்கள்.  
செனோய் மக்களின் உடல் தோற்றத்தைக் கொண்டிருந்தாலும், அவர்கள் பேசும் செக் ஓங் மொழி என்பது வடக்கு அசிலியான் மொழிகளுடன் நெருங்கிய தொடர்புடையது.
# செக் ஓங் மக்கள்

## பொது

செக் ஓங் மொழி என்பது வடக்கு அசிலியான் மொழிகளின் ஒரு பகுதியாகும். செக் ஓங் மக்களும்; கென்சியூ பழங்குடி மக்களும் தொலை தூரங்களில் வாழ்ந்தாலும், கென்சியூ மொழியில் இருந்து 4% சொற்கள், செக் ஓங் மொழிக்குள் கடன் வாங்கப்படு உள்ளன.  
செக் ஓங் மக்களில் பலர், தித்திவாங்சா மலைத்தொடர் மழைக்காடுகளின் விளிம்புகளில் வாழ்கின்றனர். இருப்பினும் இந்த மக்களில் பலர் பகாங் ரவுப் மாவட்டத்தில் அதிகமாக வாழ்கின்றனர்.
# செக் ஓங் மக்கள்

## பொது

### குடியிருப்புப் பகுதிகள் பாதிப்பு

செக் ஓங் மக்கள் முன்பு தீபகற்ப மலேசியா, பகாங் மாநிலத்தின், இரண்டு பகுதிகளில் மட்டுமே காணப்பட்டனர். அதாவது குராவ் வனவிலங்கு காப்பகம்; மற்றும் பகாங்கில் உள்ள ரவுப் மாவட்டம். இருப்பினும் தற்போது தெமர்லோ மற்றும் பகாங்கில் உள்ள ஜெராண்டுட் மாவட்டம் உள்ளிட்ட பகுதிகளிலும் காணப் படுகின்றனர்.  
அண்மைய மேம்பாட்டுத் திட்டங்களினால், செக் ஓங் மக்களின் குடியிருப்புப் பகுதிகள் பாதிப்பு அடைந்துள்ளன. காட்டு மரம் வெட்டுதல், சாலைகள் அமைத்தல் மற்றும் சுற்றுலாவுக்கான கோலா கண்டா யானைகள் பாதுகாப்பு மையம் போன்ற செயல்பாடுகளினால் பாதிப்புகள் ஏற்பட்டுள்ளன.
# செக் ஓங் மக்கள்

## செக் ஓங் மக்கள் தொகை

மலேசியாவில் செக் ஓங் மக்கள் தொகை (2010):-
| 2010 |
| --- |
# அ. ஸ்டீபன்

**அ. ஸ்டீபன்** (*A. Stephen*) இந்தியாவின் தமிழ்நாடு மாநிலத்தைச் சேர்ந்த ஒரு பேராசிரியர் ஆவார். சென்னைப் பல்கலைக்கழகத்தின் அணு இயற்பியல் துறையில் பேராசிரியராகப் பணிபுரிந்து வருகிறார். கதிரியக்கப் பாதுகாப்பு அதிகாரியாகவும், பொருள் அறிவியல் துறையின் பொறுப்புத் துறை தலைவராகவும், சென்னைப் பல்கலைக்கழகத்தின் ரூசா 2.0 என்ற தொழில் முனைவு மற்றும் தொழில் மையத் திட்ட இயக்குநராகவும் செயல்பட்டு வருகிறார்.  
ஆய்விதழ்களுக்கு மதிப்பாய்வாளராகப் பணியாற்றும் இவருடைய ஆய்வுக்கட்டுரைகள் பன்னாட்டு இதழ்களில் வெளிவந்துள்ளன. பல்கலைக்கழக மானியக்குழுவின் நிதிநல்கை பெற்று காந்த மற்றும் ஒளிச்சேர்க்கை நானோதுகள்கள் பற்றிய ஆய்வு, ஒளியூக்கி மற்றும் மின்வேதியியல் பயோசென்சர்களுக்கான நானோகம்போசைட்டுகள் பற்றிய ஆய்வு, சுற்றுச்சூழல் கதிரியக்கம் தொடர்பான ஆய்வு, சுயக்கட்டுப்படுத்தப்பட்ட நானோதுகள்களின் தொகுப்பு மற்றும் குணாதிசயம், மன்னார்குடி வளைகுடா சதுப்பு நிலத்தில் வெவ்வேறு பருவங்களில் கதிரியக்க ஐசோடோப்புகளின் இயக்கவியல், ஒளியூக்கி பயன்பாட்டிற்கான பாலிமர் குறைக்கடத்தி நானோகம்போசிட் என்பன உள்ளிட்ட ஆய்வுத்திட்டங்களுக்கான எல்லைகளை விரிவுபடுத்தி தொடர்ந்து இயங்கி வருகிறார்.
# அ. ஸ்டீபன்

## பிறப்பு மற்றும் கல்வி

1965 ஆம் ஆண்டு சூன் மாதம் 11 ஆம் தேதியன்று சிவகங்கை மாவட்டம் கூத்தலூரில்
அருமைநாதன், சாந்தா தம்பதியினருக்கு முதல் மகனாகப் பிறந்தார். பள்ளிப் படிப்பை தமிழ் வழியில் கூத்தலூர் புனித செபஸ்தியார் நடுநிலைப்பள்ளியிலும், தேவகோட்டை இராம்நகர் தே பிரித்தோ மேல்நிலைப் பள்ளியிலும் படித்தார். திருச்சிராப்பள்ளி புனித வளனார் கல்லூரியில் இளநிலை மற்றும் முதுநிலை இயற்பியல் பயின்ற இவர் சென்னைப் பல்கலைக்கழகத்தில் அணு இயற்பியலில் ஆய்வியல் நிறைஞர் பட்டமும், இயற்பியல்-பொருள் அறிவியலில் முனைவர் பட்டமும் பெற்றார். இத்தாலியில் உள்ள சிஎன்ஆர்-ஐஎம்ஈஎம் நிறுவனத்தில் புதுப்பிக்கத்தக்க ஆற்றல் பொருட்கள் என்ற தலைப்பில் தனது ஆய்வை மேற்கொண்டார்.
# அ. ஸ்டீபன்

## தொழில்

2000 ஆம் ஆண்டில் சென்னைப் பல்கலைக்கழகத்தில் விரிவுரையாளராகப் பணியைத் தொடங்கினார். தற்பொழுது அணு இயற்பியல் துறை பேராசிரியராகவும் பொருள் அறிவியல் துறையின் பொறுப்புத் தலைவராகவும் பணியாற்றி வருகிறார். அணு இயற்பியல், அடிப்படைத் துகள் இயற்பியல், கதிரியக்கப் பாதுகாப்பு அம்சங்கள் ஆகியவற்றை முதுநிலை மாணவர்களுக்கு கற்பித்து வருகிறார்.  
அணுக்களின் நிலைத்தன்மை, சிதைவுப் பண்புகள் பற்றிய ஆய்வு, ஆற்றல் சேமிப்புப் பயன்பாட்டிற்கான பாலிகார்பசோல் அடிப்படையிலான நானோகம்போசிட் மின்முனைப் பொருட்களின் தொகுப்பு மற்றும் சிறப்பியல்பு, பயோசென்சர்களுக்கான நானோ கம்போசைட்டுகள், ஒளி படிச்சிதைவு, உயிர் இணக்கமான கைட்டோசானில் பாதிக்கப்பட்ட ஒளிரும் கார்பன் புள்ளிகள், நரம்பியக் கடத்தல் நோய்களுக்கான ஒரு நானோ மருந்து கடத்தியாக ஒளிரும் கைட்டோசோன், இராமேசுவரம் தீவுகள், சென்னையின் வடக்கு கடற்கரை மற்றும் தாமிரபரணி நதி, இந்தியாவின் நிலப்பரப்பு கதிரியக்கத்தின் ஆய்வு உள்ளிட்ட பொருண்மைகளில் ஆய்வு மாணவர்களை வழிநடத்தி 16 முனைவர்களையும் 29 ஆய்வியல் நிறைஞர்களையும் உருவாக்கியுள்ளார். சென்னை அறிவியல் அகாதமி சார்பில் திருச்சி செயிண்ட் ஜோசப் கல்லூரி உள்ளிட்ட பல கல்வி நிறுவனங்களில் அணுவியல் நிகழ்வுகளை நடத்தியுள்ளார்.
# அ. ஸ்டீபன்

## கௌரவங்கள்

1. தேசிய மதிப்பீடு மற்றும் அங்கீகாரக் குழு மதிப்பீட்டுக் குழு உறுப்பினர்.
1. சென்னை அறிவியல் அகாதமியின் ஆயுட்கால உறுப்பினர்.
1. மின்வேதியியல் மற்றும் தொழில்நுட்ப முன்னேற்ற சங்கத்தின் ஆயுட்கால உறுப்பினர்.
1. இந்திய கதிர்வீச்சு பாதுகாப்பு சங்கத்தின் ஆயுட்கால உறுப்பினர்.
1. இந்திய காந்தவியல் சங்க ஆயுட்கால உறுப்பினர்
1. இந்திய இயற்பியல் சங்க ஆயுட்கால உறுப்பினர்.
# அ. ஸ்டீபன்

## விருதுகள்

- 2020, 2021, 2022, 2023 ஆம் ஆண்டுகளில் வெளியிடப்பட்ட அமெரிக்க ஸ்டான்போர்டு பல்கலைக்கழக பகுப்பாய்வின் படியான இயற்பியல் விருது.
- 2022 ஆம் ஆண்டிற்கான இயற்பியல் அறிவியலுக்கான சென்னை அறிவியல் அகாதமியின் மூத்த விஞ்ஞானி விருது
- இயற்பியல் பொருள் அறிவியல் துறையில் இவரது சிறந்த ஆராய்ச்சிப் பணியைப் பாராட்டி 2019 ஆம் ஆண்டுக்காக அளிக்கப்பட்ட தமிழ்நாடு அறிவியல் மற்றும் தொழில்நுட்பத் துறையின் தமிழ்நாடு விஞ்ஞானி விருது.
- சென்னைப் பல்கலைக்கழகத்தின் சிறந்த ஆராய்ச்சியாளர் விருது.
- யுனெசுகோ மற்றும் இத்தாலிய வெளியுறவு அமைச்சகத்தின் கோட்பாட்டு இயற்பியலுக்கான பன்னாட்டு மைய உறுப்பினர் தகுதி.
# சுரு ஆறு (சிந்து)

**சுரு ஆறு** (*Suru River (Indus*) என்பது சிந்து ஆற்றின் துணை ஆறு ஆகும். இந்த ஆறு, இந்தியாவின் இலடாக்கு கார்கில் மாவட்டம் வழியாக பாக்கித்தானின் கில்கிட்-பால்டிசுதானில் பாய்கிறது. சுருப் பள்ளத்தாக்கு கார்கில் தெகசிலுடன் இணைந்து உள்ளது. கார்கில் நகரம் இதன் கரையில் அமைந்துள்ளது. இந்த ஆறு கில்கிட்-பால்டிசுதானின் கர்மாங் மாவட்டத்திற்குள் நுழைந்து, மரோல் அருகே சிறிது தூரம் ஓடிச் சிந்து ஆற்றுடன் இணைகிறது.
# சுரு ஆறு (சிந்து)

## புவியியல்

சுரு ஆறு 185 கிலோமீட்டர் (115 மைல்) ஓடும் ஓர் ஆறாகும். இது ட்ராங் ட்ரங் பனிப்பாறைக்கு அருகே பென்சி லா கணவாயில் அமைந்துள்ள பன்செல்லா பனிப்பாறையிலிருந்து உருவாகிறது. டிராங் ட்ரங் பனிப்பாறையில் ஸ்டோட் ஆறும் உருவாக்குகிறது. இது சுருவிற்கு எதிர்த் திசையில் பாய்கிறது. சுரு ஆற்றின் ஆதாரம் கார்கில் நகரத்திற்குத் தெற்கே 142 கிலோமீட்டர் (88 மைல்) தொலைவிலும், சான்சுகருக்கு வடக்கே 79 கிலோமீட்டர் (49 மைல்) தொலைவில் அமைந்துள்ளது. சம்மு-காசுமீரின் தலைநகரான சிறிநகர் மேற்கே 331 கிலோமீட்டர் (206 மைல்) தொலைவில் அமைந்துள்ளது. சுரு ஆறு சான்சுகார் மலைத்தொடரின் மேற்கு மற்றும் வடக்கு எல்லையை உருவாக்குகிறது. இந்த ஆறு இதன் மூலத்திலிருந்து கார்கில்-சானாசுகர் சாலையுடன் மேற்கு நோக்கிப் பாய்கிறது. நுன் குன் மலையில் மலைத்தொடர்களால் உயர்த்தப்பட்ட சுரு பள்ளத்தாக்கை உருவாக்குகிறது. இது சுரு பள்ளத்தாக்கில் உள்ள சான்சுகார் மலைத்தொடரின் நுன் குன் மலைப் பகுதியிலிருந்து பாய்கிறது. மேலும் குல்மடாங்கோவின் மேய்ச்சல் நிலங்களில் "சில்லிங் நாலா" என்ற துணை ஆற்றுடன் இணைகிறது. இந்த நீரோடை பார்கச்சிக் பனிப்பாறையில் உருவாகிறது. சுரு ஆறு பின்னர் ஆழமான, குறுகிய பள்ளத்தாக்கு வழியாக வடக்கு நோக்கி கார்கில் நகரில் பாய்கிறது. இங்கு இதே பெயரில் உள்ள பனிப்பாறையிலிருந்து உருவாகும் போட்குல் ஆறு ஓடுகிறது. சுரு ஆறு பின்னர் பாக்கித்தான் நிர்வாகத்தின் கீழ் உள்ள காசுமீரில் திராசு மற்றும் சுரு ஆறுகள் இணையும் இடத்திலிருந்து 5 கிலோமீட்டர் (3,1 மைல்) தொலைவில் முறையே இந்தியா மற்றும் பாக்கிதானின் பகுதி 43 மற்றும் பகுதி 44 வழியாக நுழைந்து மரோலுக்கு அருகே சிந்து ஆற்றுடன் இணைகிறது.  
சுரு ஆற்றில் சாகசப் படகுப் பயணம் செய்வதற்கான விரிவான சாத்தியக்கூறுகள் உள்ளன. மேலும் இங்குக் கோடையில் பயிற்சி வழங்கப்படுகிறது. சாகசப் படகுப் பயணங்களுக்கான தொடக்க இடமாக சுரு பள்ளத்தாக்கு உள்ளது. மேலும் இது நுன் குன் மலை மலைக்கு மலையேறும் பயணங்களுக்கு ஒரு தளமாகவும் உள்ளது.  
வறண்ட காலநிலை காரணமாக இலடாக்கில் விவசாயம் குறைவாக நடைபெறுகிறது. விவசாயம் ஆற்றுப் பள்ளத்தாக்கு பகுதியில் மட்டுமே நடைபெறுகிறது. சுரு ஆற்றின் நீர்ப்பிடிப்புப் பகுதியால் உருவாக்கப்பட்ட சுரு பள்ளத்தாக்கு, சுரு ஆற்றின் கால்வாய்கள் மூலம் பாசனத்தைப் பெறுகிறது. பள்ளத்தாக்கில் பயிரிடப்படும் முக்கிய பயிர்களில் வாற்கோதுமை, நெளிகோதுமை, கோசுக்கிழங்கு, கடுகு ஆகியவை அடங்கும்.
# நாப்தலீன் சல்போனேட்டுகள்

**நாப்தலீன் சல்போனேட்டுகள்** (*Naphthalenesulfonates*) என்பவை நாப்தலீன் வேதி வினைக்குழுவைக் கொண்ட சல்போனிக் அமிலத்தின் வழிப்பெறுதிகளைக் குறிக்கும். அமினோநாப்தலீன்சல்போனிக் அமிலங்கள் இவற்றுடன் தொடர்புடைய சேர்மங்கள் ஆகும். அமினோநாப்தலீன்சல்போனேட்டுகள் வணிக முக்கியத்துவம் வாய்ந்தவையாகும். இவை கற்காரைகளில் மீநெகிழியாக்கிகளாகப் பயன்படுத்தப்படுகின்றன. பார்மால்டிகைடுடன் நாப்தலீன்சல்போனேட்டு அல்லது ஆல்க்கைல்நாப்தலீன்சல்போனேட்டுகளை சேர்த்து ஒடுக்க வினையின் மூலம் பெரிய அளவில் உற்பத்தி செய்யப்படுகின்றன.  
எடுத்துக்காட்டுகள்:
- அமர்நாத்து சாயம்
- அமிடோ கருப்பு
- ஆம்சிடாரங்கு அமிலம்
- காங்கோ சிவப்பு
- இவான்சு நீலம்
- சுரமின்
- டிரைபேன் நீகம்
# 2024 பி.டி 5

**2024 பி.டி 5** என்பது பூமிக்கு அருகிலுள்ள ஒரு பொருள் ஆகும். இதன் விட்டம் சுமார் 11 மீட்டர் (36 அடி). இதனை தென் ஆப்பிரிக்காவின் ATLAS சதர்லாந்தில் 2024 ஆகஸ்ட் 7 அன்று கண்டுபிடித்தனர். அடுத்த நாள் இது பூமியை 568,500 கி.மீ. (353,200 மைல்) தொலைவில் நெருங்கியது. இந்தப் பொருள் சூரியனைச் சுற்றி வருகிறது, அதேவேளை பூமி மற்றும் சந்திரனை நோக்கி மெதுவாக நெருங்கி வருகிறது.  
2024 செப்டம்பர் 29 முதல் 2024 நவம்பர் 25 வரை (1 மாதம் 27 நாட்கள் காலம்) இது பூமியின் ஹில் கோளத்திற்கு (சுமார் 0.01 வானியல் அலகு அல்லது 1.5 மில்லியன் கி.மீ. அல்லது 0.93 மில்லியன் மைல்) வெளியே கடந்து செல்லும். இது குறைந்த சார்பு வேகத்தில் (0.002 கி.மீ./வி (4.5 மைல்/மணி) முதல் 0.439 கி.மீ./வி (980 மைல்/மணி) வரை) நகரும். இந்த நேரத்தில் இது தற்காலிகமாக பூமியின் ஈர்ப்பு விசையால் பிடிக்கப்படும். இதன் புவி மைய சுற்றுப்பாதை நீள்வட்டம் 1-க்கும் குறைவாகவும், புவி மைய சுற்றுப்பாதை ஆற்றல் எதிர்மறையாகவும் இருக்கும்..  
2025-ல் பூமிக்கு மிக நெருக்கமாக வரும் நாள் 2025 ஜனவரி 9. அப்போது இது சுமார் 1,800,000 கி.மீ. (1,100,000 மைல்) தொலைவில் இருக்கும். அப்போது இதன் சார்பு வேகம் 1.03 கி.மீ./வி (2,300 மைல்/மணி) ஆக இருக்கும். இதற்கு முன் இது கடைசியாக பூமிக்கு இவ்வளவு அருகில் வந்தது 2003 பிப்ரவரி 11 அன்று. அப்போது இது பூமியிலிருந்து சுமார் 8,584,500 கி.மீ. (5,334,200 மைல்) தொலைவில் கடந்து சென்றது.  
**புவி மைய சுற்றுப்பாதையில் நுழைவது மற்றும் வெளியேறுவது**  
| 2024-Sep-29 | 1.016 | <math>\infty</math> | <math>\infty</math> |  |
| --- | --- | --- | --- | --- |
| 2024-Sep-30 | 0.997 |  |  |  |
| 2024-Oct-24 | 0.614 |  |  |  |
| 2024-Nov-25 | 0.983 |  |  |  |
| 2024-Nov-26 | 1.009 | <math>\infty</math> | <math>\infty</math> | } |
# ஜன நாயகன்

** ஜனநாயகன் ** (Jananayagan) என்பது இயக்குநர் எச். வினோத் இயக்கத்தில் கே. வி. என் புரொடக்சன்ஸ் தயாரிப்பில் வெளியாகவுள்ள இந்தியத் தமிழ் அரசியல் அதிரடித் திரைப்படமாகும். யகதீஷ் பழனிச்சாமி, லோஹித் என். கே. ஆகியோர் இணைந்து இப்படத்தைத் தயாரித்துள்ளனர். இந்தப் படத்தில் விஜய் முக்கிய வேடத்தில் நடிக்கிறார். 2026-இல் நடைபெறவிருக்கும் சட்டப்பேரவை பொதுத் தேர்தலில் நடிகரும், தமிழக வெற்றிக் கழகத்தின் தலைவருமான விஜய் களம் காண்பதால் அவர் நடித்து வெளிவரவிருக்கும் கடைசித் திரைப்படம் இதுவாகும்.  
இத்திரைப்படம் 2023 செப்டம்பர் 14 அன்று தற்காலிகமான தலைப்பில் தளபதி 69 என்ற பெயரில் அதிகாரப்பூர்வமாக அறிவிக்கப்பட்டது. இப்படத்திற்கு அனிருத் ரவிச்சந்திரன் இசையமைத்துள்ளார். இத்திரைப்படத்தின் சாட்டிலைட் உரிமையை zee டிவி கைப்பற்றியுள்ளது.
# ஜன நாயகன்

## நடிகர்கள்

- விஜய்
- பூஜா ஹெக்டே
- பாபி தியோல்
- கௌதம் மேனன்
- பிரகாஷ் ராஜ்
- நரேன்
- பிரியாமணி
- சுருதி ஹாசன்
- மமிதா பைஜூ
- மோனிசா பிளசி
- ரெபா மோனிகா ஜான்
- வரலட்சுமி சரத்குமார்
- தீஜே அருணாசலம்  
தளபதி விஜயின் மிகவும் எதிர்பார்க்கப்பட்ட படமான தளபதி 69, அவரது இறுதி நடிப்புத் திட்டமாக அதிகாரப்பூர்வமாக அறிவிக்கப்பட்டுள்ளது. இது சினிமாவில் அவரது புகழ்பெற்ற வாழ்க்கையின் முடிவைக் குறிக்கிறது. அஜித் குமாருடன் வலிமை படத்தில் நடித்ததற்காக அறியப்பட்ட எச். வினோத் இயக்கியுள்ள இந்தப் படத்திற்கு அனிருத் ரவிச்சந்திரன் இசையமைக்கிறார். தயாரிப்பாளர்கள் சமீபத்தில் ஒரு புதிய சுவரொட்டியை வெளியிட்டனர்.  
2025 அக்டோபரில் வெளியிடப்படவுள்ள தளபதி 69, விஜய் தனது அரசியல் பயணத்தைத் தொடங்கத் தயாராகி வருவதால் வெள்ளித்திரைக்கு விடைபெறும் படமாக் அமையும்., இது அவரது இரசிகர்களாலும் ஊடகங்களாலும் நீண்டகாலமாக ஊகிக்கப்படுகிறது. இந்த படத்தில் ஜனநாயகத்தை மையமாகக் கொண்ட ஒரு தலைவராக அவர் சித்தரிக்கப்பட்டிருப்பது அவரது எதிர்கால இலட்சியங்களைக் குறிக்கிறது. இது அவரது இறுதி சினிமா பாத்திரத்தை அவரது நிஜ வாழ்க்கை அரசியல் அபிலாஷைகளுடன் கலக்கிறது.
# ஜன நாயகன்

## இசை

கத்தி (2014) மாஸ்டர் (2020) லியோ (2023) உட்பட விஜயுடன் தனது நான்காவது படத்துக்கும் இயக்குநர் எச். வினோத் உடன் முதல் முறையாகவும் அனிருத் ரவிச்சந்திரன் இசையமைத்துள்ளார்.
# ஜன நாயகன்

## சந்தைப்படுத்தல்

இந்த படத்தின் அறிவிப்பு செப்டம்பர் 14,2024 அன்று சுவரொட்டி மூலம் வெளியிடப்பட்டது, படத்தின் சுவரொட்டியில் தீபத்துடன் கைகளை உயர்த்தியபடி "ஜனநாயகத்தின் தீபம் சுமப்பவர் விரைவில் வருகிறார்" என்று பொறிக்கப்பட்ட சுவரொட்டி உள்ளது.
# ஜன நாயகன்

## வெளியீடு

### திரையரங்கம்

முன்னர் அக்டோபர் 2025 இல் உலகளவில் வெளியிட திட்டமிடப்பட்டது. தயாரிப்பு நிறுவனம் இப்படத்தை 2026 பொங்கலுக்கு வெளியிடுவதாக அறிவிப்பு செய்துள்ளது. தொலைக்காட்சி உரிமம் ஜீ தமிழ் 94 கோடிக்கு வாங்கியுள்ளது.
# அஷ்டிம்கி

அன்று தாரு சமூகத்தால் வரையப்பட்ட ஒரு பானை ஓவியம்]]
**அஷ்டிம்கி** (*Ashtimki*) என்பது கிருஷ்ண ஜெயந்தி நாளில் நேபாளத்தின் மேற்குப் பிராந்தியத்தில் கொண்டாடப்படும் தாரு மக்களின் கலாச்சார விழாவாகும். திருவிழாவின் போது, தாரு சமூகத்தைச் சேர்ந்தவர்கள் அஷ்டிம்கி ஓவியம் என்று அழைக்கப்படும் ஒரு சிறப்பு கலைப்படைப்பை உருவாக்குகிறார்கள். கிராமத்தின் மூத்தத் தலைவரின் வீட்டின் அறையின் இந்த ஓவியம் வரையப்படுகிறது. ஓவியக் கலை பிரபஞ்சத்தின் உருவாக்கத்துடன் தொடர்புடையது என்று நம்பப்படுகிறது.
# அஷ்டிம்கி

## சொற்பிறப்பியல்

*அஷ்டிம்கி* என்ற சொல் அட்டமி மற்றும் திகா என்ற இரண்டு சொற்களிலிருந்து உருவானது. அட்டமி என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். மேலும் திருமாலின் அவதாரமான கண்ணன் அட்டமி நாளில் அவதரித்ததால் இந்நாள் ஜென்மாஷ்டமி அல்லது கோகுலாஷ்டமி என்ற பெயரில் கொண்டாடப்படுகிறது. மேலும் திகா என்பது பொதுவாக நெற்றியில் அணியும் திலகம் ஆகும்.
# அஷ்டிம்கி

## கொண்டாட்டங்கள்

தாரு சமூகத்தைச் சேர்ந்தவர்கள் இந்த திருவிழாவில் நாள் முழுவதும் நோன்பு இருப்பர். அவர்கள் அதிகாலையிலேயே எழுந்து சில உணவுகளை சாப்பிட்டுவிட்டு விரதத்திற்கு தயாராவார்கள். மாலையில், ஆற்றிலோ அல்லது கிணற்றில் குளிக்கிறார்கள். பின்னர் அவர்கள் மகதாவா எனப்படும் கிராமத்தின் மூத்தவர் வீட்டில் கூடி மத சடங்குகளைச் செய்கிறார்கள். மகதவாவின் வீட்டில் பாடலைப் பாடிக் கொண்டு சுவரில் வரையப்பட்டுள்ள அஷ்டிமகி ஓவியம் அனைவராலும் வணங்கப்படுகிறது.  
அடுத்த நாள், அஷ்டிம்கியின் இரண்டாவது நாளில், மக்கள் காலையில் எழுந்து, முந்தைய நாள் வணங்கப்பட்ட கிராமத்தின் மூப்பரின் வீட்டிற்குச் சென்று, வழிபாட்டுப் பொருட்களை எடுத்து அருகிலுள்ள ஆற்றில் அப்புறப்படுத்துவார்கள். வழிபாட்டுப் பொருட்கள் ஆற்றில் விடப்பட்ட பிறகு, அவர்களின் நோன்பு நிறைவடைகிறது.
# பன்னி புல்வெளிகள்

**பன்னி புல்வெளிகள்** (*Banni Grasslands Reserve* or *Banni grasslands*), இந்தியாவின் குஜராத் மாநிலத்தின் கட்ச் மாவட்டத்தில் கட்ச் பாலைவனத்தின் தெற்கில் அமைந்த உவர் சதுப்பு நிலத்தில் 3,847 சதுர கிலோ மீட்டர் பரப்பில் உள்ளது. இந்தி மொழியில் *பன்னி* என்பதற்கு *சிறு காடு* என்று பொருளாகும். பன்னி புல்வெளிகளை பாதுகாக்கப்பட்ட நிலமாக குஜராத் அரசு அறிவித்துள்ளது. இப்பன்னி புல்வெளிகளில் முன்னர் சிந்தி மொழி பேசும் நாடோடி மக்களான மல்தாரி, ஹிங்கோரா, ஜாட் மற்றும் மூத்தாவா மக்கள் கால்நடைகள் மேய்த்தனர். தற்போது பன்னி புல்வெளி நிலங்கள் பாதுகாக்கப்பட்ட பகுதியாக அறிவிக்கப்பட்டுள்ளது.
# பன்னி புல்வெளிகள்

## தாவரங்கள்

மழைப் பொழிவைப் பொறுத்து பன்னி பிரதேசத்தின் வளரும் தாவரங்களின் வகைகள் மாறுபடுகிறது. இருப்பினும் குட்டைப் புல்வெளிகள் மற்றும் புதர்கள் ஆண்டுதோறும் காணப்படுகிறது.
# பன்னி புல்வெளிகள்

## காட்டுயிர்கள்

பன்னி புல்வெளிகளில் மான் இனங்கள்,காட்டுப் பன்றிகள், தங்க நிற நரி, ஆசிய காட்டுப் பூனை, பாலைவன சிவப்பு நரிகள் அதிகம் காணப்படுகிறது. இதனருகில் உள்ள கட்ச் பாலைவனத்தில் காட்டுக் கழுதை சரணாலயம் உள்ளது.நல்ல மழைக்காலங்களில் பன்னி புல்வெளிகளில் நாரைகள் மற்றும் கொக்குகள் போன்ற வெளிநாட்டுப் பறவைகள் வலசை வருகிறது.
# இரன்னி

**இரன்னி** (*Ranni*) என்பது இந்தியாவின் கேரள மாநிலத்தில் பத்தனம்திட்டா மாவட்டத்திலுள்ள ஒரு நகரமாகும். மேலும் இது கேரளாவின் 16 வது பெரிய வட்டமாகவும் உள்ளது. இது பம்பை ஆற்றின் இருபுறமும் அமைந்துள்ளது. இது செங்கன்னூர் தொடருந்து நிலையத்திலிருந்து 27 கி. மீ தொலைவிலும், தேசிய நெடுஞ்சாலை எண் 183 லும் அமைந்துள்ளது.
# இரன்னி

## சொற்பிறப்பியல்

*இரன்னி* என்ற பெயர் மலையாளத்தில் ‘இராணி’ என்று பொருள்படும் ஒரு வார்த்தையிலிருந்து பெறப்பட்டது. இந்த நகரம் “கிழக்கு மலை நிலங்களின் ராணி” என்று அழைக்கப்படுகிறது.
# இரன்னி

## வரலாறு

இரன்னியின் வரலாற்றை 5000 ஆண்டுகளுக்கு முன்பு சபரிமலை மற்றும் நிலைக்கலைச் சுற்றியுள்ள ஆதி திராவிடர்களின் ஆரம்பகால குடியேற்றங்களில் காணலாம். கேரளாவிற்கும் பாண்டிய இராச்சியத்திற்கும் இடையில் நிலக்கல் வழியாக ஒரு பழங்கால வணிகப் பாதை இருந்தது அறிய வருகிறது.  
இரன்னியின் முன்னாள் ஆட்சியாளர்கள் “இரன்னி கர்த்தர்கள்” என்றும், தெக்கும்கூர் இராச்சியத்தின் வழிவந்த குடும்பத்தினர் என்றும் அழைக்கப்பட்டனர். 18ஆம் நூற்றாண்டில், மார்த்தாண்ட வர்மர் தெக்கும்கூர் இராச்சியத்தை இணைத்து தனது இராச்சியத்துடன் இணைத்துக் கொண்டார்.  
இந்தியா ஒன்றிணைக்கப்படுவதற்கு முன்பு மத்திய திருவிதாங்கூர் பிராந்தியத்தின் ஒரு பகுதியாக இரன்னி இருந்தது. 1982இல் பத்தனம்திட்டா மாவட்டம் உருவாகும் வரை, இரன்னி கொல்லம் மாவட்டத்தின் ஒரு பகுதியாக இருந்தது.
# இரன்னி

## புவியியல்

இரன்னி தென்மேற்கு இந்தியாவில் .இல் அமைந்துள்ளது. இது கடல் மட்டத்திலிருந்து சராசரியாக 131 மீ (433 அடி) உயரத்தில் உள்ளது. பம்பை ஆறு நகரின் வழியாக பாய்கிறது. 2001 இந்திய மக்கள் தொகைக் கணக்கெடுப்பின்படி, நகரம் மொத்தம் 1,004.61 சதுர கிலோமீட்டர்கள் (387.88 சதுர மைல்) பரப்பளவில் உள்ளது. மொத்த பரப்பளவில், 708 சதுர கிலோமீட்டர்கள் (273.36 ச.மை) அல்லது 70% காடுகளாக உள்ளன..
# இரன்னி

## இதனையும் காண்க

- பத்தனம்திட்டா மாவட்டம்
- சபரிமலை
- கோழஞ்சேரி
- ஆறன்முளா
# மெஸ்வா ஆறு

**மெஷ்வா ஆறு** (*Meshwo* or *Meshwa*), இந்தியாவின் குஜராத் மாநிலத்தின் வடக்கில் மற்றும் நடுவில் பாயும் ஆறு ஆகும். மெஷ்வா ஆறு சபர்மதி ஆற்றின் துணை ஆறு ஆகும். மேலும் வத்ரக் ஆற்றின் உதவி துணை ஆறாகும்.ஆரவல்லி மலைத்தொடரில் உள்ள பஞ்சரா மலையில் மழைக்காலங்களில் உற்பத்தியாகும் மெஷ்வா ஆறு, இராஜஸ்தான் மாநிலத்தின் துங்கர்பூர் மாவட்டம் வழியாகப் பாய்ந்து, குஜராத் மாநிலத்தின் ஆரவல்லி மாவட்டத்தின் ஷாம்ளாஜி வழியாக நுழைந்து அகமதாபாத் நகரத்தில் பாயும் சபர்மதி ஆற்றுடன் கலக்கிறது. மெஷ்வா ஆற்றின் மொத்த நீளம் 230 கிலோ மீட்டர் ஆகும்.
# மெஸ்வா ஆறு

## வடிநிலம்

ஆரவல்லி மலைத்தொடரில் உற்பத்தி ஆகும் மெஷ்வா ஆறு குஜராத் மாநிலத்தின் ஆரவல்லி மாவட்டம், பனஸ்கந்தா மாவட்டம் மற்றும் அகமதாபாத் மாவட்டம் வழியாக பாய்கிறது.
# மெஸ்வா ஆறு

## நீர் தேக்கங்கள்

1950ஆம் ஆண்டில் இதர் இராச்சியத்தினர் மெஷ்வா ஆற்றின் குறுக்கே ஷாம்ளாஜி அணை கட்டினர். குஜராத் அரசு 1968-69களில் ஷாம்ளாஜி அருகே மெஷ்வா ஆற்றின் குறுக்கே மற்றொரு அணை கட்டினர்.
# மெஸ்வா ஆறு

## மெஷ்வா ஆற்றாங்கரையின் குறிப்பிடத்தக்கவைகள்

- ஷாம்ளாஜி, வைணவக் கோயில்
- தேவ்னி மோரி, பௌத்த தொல்லியற்களம்
# பதாயூன் மக்களவைத் தொகுதி

**பதாயூன்** **மக்களவைத் தொகுதி** (*Badaun Lok Sabha constituency*) இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.
# பதாயூன் மக்களவைத் தொகுதி

## சட்டமன்றத் தொகுதிகள்

தற்போது, பதாயூன் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:
| 111 | குன்னூர் | சம்பல் | ராம்கிலாதி சிங் யாதவ் | சமாஜ்வாதி கட்சி |
| --- | --- | --- | --- | --- |
| 112 | பிஸௌலி (ப.இ.) | புடான் | அசுதோசு மௌர்யா | சமாஜ்வாதி கட்சி |
| 113 | சகசுவான் | பிரஜேஷ் யாதவ் | சமாஜ்வாதி கட்சி |  |
| 114 | பில்சி | அரிசுசக்யா | பாரதிய ஜனதா கட்சி |  |
| 115 | பதாயூன் | மகேசு சந்திர குப்தா | பாரதிய ஜனதா கட்சி |  |
# பதாயூன் மக்களவைத் தொகுதி

## நாடாளுமன்ற உறுப்பினர்கள்

| 1952 | பதன் சிங் | இந்திய தேசிய காங்கிரசு |  |
| --- | --- | --- | --- |
| 1957 | ரகுபிர் சகாய் |  |  |
| 1962 | ஓங்கர் சிங் | பாரதிய ஜனசங்கம் |  |
| 1967 |  |  |  |
| 1971 | கரண் சிங் யாதவ் | இந்திய தேசிய காங்கிரசு |  |
| 1977 | ஓங்கர் சிங் | ஜனதா கட்சி |  |
| 1980 | முகமது அஸ்ரார் அகமது | இந்திய தேசிய காங்கிரசு |  |
| 1984 | சலீம் இக்பால் செர்வானி |  |  |
| 1989 | சரத் யாதவ் | ஜனதா தளம் |  |
| 1991 | சுவாமி சின்மயானந்த் | பாரதிய ஜனதா கட்சி |  |
| 1996 | சலீம் இக்பால் செர்வானி | சமாஜ்வாதி கட்சி |  |
| 1998 |  |  |  |
| 1999 |  |  |  |
| 2004 |  |  |  |
| 2009 | தர்மேந்திர யாதவ் |  |  |
| 2014 |  |  |  |
| 2019 | சங்மித்ரா மௌரியா | பாரதிய ஜனதா கட்சி |  |
| 2024 | ஆதித்யா யாதவ் | சமாஜ்வாதி கட்சி | } |
# நமோ பாரத் விரைவு இரயில்

**நமோ பாரத் விரைவு இரயில்** (*Namo Bharat Rapid Rail) Vande Metro* ) தொடருந்துகள் பொதுவாக, இரண்டு நகரங்களுக்கிடையே பயணிக்கும் குளிர்சாதன வசதி கொண்ட முன்பதிவில்லா விரைவு மெமு ரயில் ஆகும். கபூர்தலா இரயில் பெட்டி தொழிற்சாலையானது வந்தே மெட்ரோ இரயில் பெட்டிகளை தயாரிக்கிறது.  
முன்பதிவில்லா 12 அமரும் குளிர் சாதன பெட்டிகளைக் கொண்ட **நமோ பாரத் விரைவு** மெமு இரயிலை இந்தியப் பிரதமர் நரேந்திர மோதி 16 செப்டம்பர் 2024 அன்று அகமதாபாத்தில் கொடி அசைத்து துவக்கி வைத்தார்.
# நமோ பாரத் விரைவு இரயில்

## முதலாவது நமோ பாரத் விரைவு இரயில்

இந்தியாவின் பெரிய நகரங்களை இணைக்கும் 12 அமரும் வகையிலான பெட்டிகளைக் கொண்ட முதல் **நமோ பாரத்** விரைவுத் தொடருந்து குஜராத் மாநிலத்தின் அகமதாபாத் நகரத்திலிருந்து, கட்ச் மாவட்டத்தின் தலைமையிடமான புஜ் நகரத்திற்கு இடையே 359 கிலோ மீட்டர் தொலைவு பயணிக்கிறது. இந்த வண்டி எண்கள் 94802/94801 ஆகும். இது புஜ் நகரத்திலிருந்து அதிகாலை 5.05 மணி அளவில் புறப்பட்டு, அகமதாபாத் நகரத்திற்கு காலை 10.50 மணிக்கு சென்றடைகிறது. பயண நேரம் 5 மணி 40 நிமிடங்கள் ஆகும். அதே நாளில் மாலை 5.30 மணிக்கு அகதாபாத்திலிருந்து புறப்பட்டு, இரவு 11.10 மணிக்கு புஜ் நகரத்தை அடைகிறது. இந்த இரயிலின் பயணக் கட்டணம் ரூபாய்.455 மட்டுமே.  
முன்பதிவில்லா இந்த வந்தே மெட்ரோ மெமு இரயிலை இந்தியப் பிரதமர் நரேந்திர மோதி 16 செப்டம்பர் 2024 அன்று அகமதாபாத்தில் கொடி அசைத்து துவக்கி வைத்தார். வந்தே மெட்ரோவின் பயணிகள் கொள்ளவு 3208 பயணிகள் மட்டுமே. இதில் 1150 பேர் அமரும் வகையிலும்; 2058 பேர் நின்று பயணிக்கும் வகையில் உள்ளது.  
வந்தே மெட்ரோ இரயிலில் பயணிகள் பாதுகாப்பிற்கு கவாச் பாதுகாப்பு கருவி பொருத்தப்பட்டுள்ளது.
வந்தே பாரத் விரைவுவண்டிக்கு பொருத்தப்படும் இழுவை எஞ்சின் இதற்கும் பொருத்தப்படுகிறது.
# நமோ பாரத் விரைவு இரயில்

## புஜ்-அகமதாபாத் வரை நமோ பாரத் விரைவு இரயிலின் பயண அட்டவணை

### புறப்படுமிடம் & நின்று செல்லும் இடங்கள்

#### இரயில் எண் 94802

1. புஜ் 5.05 காலை
1. அஞ்சார் 5.34 காலை
1. காந்திதாம் 5.55 காலை
1. பாசாவ் 6.36 மு ப
1. சமக்கியாலி 6.45 காலை
1. ஹல்வாத் 7.55 காலை
1. திராங்கத்ரா 8.25 காலை
1. வீரம்கம் 9.25 காலை
1. சந்தோலியா 10.03 காலை
1. சபர்மதி 10.15 காலை
1. அகமதாபாத் 10.50 காலை
# நமோ பாரத் விரைவு இரயில்

## புஜ்-அகமதாபாத் வரை நமோ பாரத் விரைவு இரயிலின் பயண அட்டவணை

### புறப்படுமிடம் & நின்று செல்லும் இடங்கள்

#### இரயில் எண் 94801

1. அகமதாபாத் 5.30 மாலை
1. சபர்மதி 5.40 மாலை
1. சந்தோலியா 5.47 மாலை
1. வீரம்கம் 6.26 இரவு
1. திராங்கத்ரா 7.19 இரவு
1. ஹல்வாத் 7.49 இரவு
1. சமக்கியாலி 8.55 இரவு
1. பாசாவ் 9.13 இரவு
1. காந்திதாம் 9.50 இரவு
1. அஞ்சார் 10.18 இரவு
1. புஜ் 11.10 இரவு
# திரால் வனவிலங்கு சரணாலயம்

**திரால் வனவிலங்கு சரணாலயம்** (Tral Wildlife Sanctuary) இந்தியாவின் சம்மு காசுமீர் மாநிலத்தில் உள்ள புல்வாமா மாவட்டத்தில் அமைந்துள்ளது. காசுமீர் மற்றும் அதைச் சுற்றியுள்ள பகுதிகளில் உள்ள மத்திய ஆசிய சிவப்பு மான்களின் கிளையினமான ஆங்குல் எனப்படும் காசுமீர் மான் அழிந்து விடாமல் பாதுகாப்பதற்காக 2019 ஆம் ஆண்டு அக்டோபர் மாதம் 26 ஆம் தேதியன்று இச்சரணாலயம் உருவாக்கப்பட்டது. சரணாலயம் 154.15 சதுரகிலோமீட்டர் பரப்பளவிற்கு (59.52 சதுர மைல்) பரவியுள்ளது. பன்யார்-சிக்கர்கா மற்றும் கிராம் வனவிலங்கு பாதுகாப்பு காப்பகங்களும் அவந்திபோரா வனப் பிரிவின் சில வனப் பிரிவுகளும் ஒன்றிணைக்கப்பட்டு இச்சரணாலயம் உருவானது. திரால் வனவிலங்கு சரணாலயம் தாச்சிகம் தேசிய பூங்கா மற்றும் ஓவரா-ஆரு வனவிலங்கு சரணாலயங்களைச் சுற்றி ஓர் இடையகமாக செயல்படுகிறது. 2024 ஆம் ஆண்டு நிலவரப்படி, இச்சரணாலயத்தில் 14 அங்குல் மான்கள்கள் உள்ளன. தாச்சிகம் தேசியப் பூங்காவில் 275 அங்குல் மான்கள் உள்ளன.
# ஜாகுட் மக்கள்

**ஜாகுட் மக்கள்** (ஆங்கிலம்: *Jah Hut People*; மலாய்: *Orang Jah Hut; Jahut; Jahet; Cheres*) என்பவர்கள் தீபகற்ப மலேசியாவின் ஒராங் அஸ்லி இனக்குழுவைச் சேர்ந்தவர்கள்; பகாங் மாநிலத்தை மையமாகக் கொண்ட செனோய் மக்கள் பிரிவைச் சேர்ந்தவர்கள் ஆவார்கள்.  
2000-ஆம் ஆண்டு நிலவரப்படி, ஜாகுட் மக்களின் மக்கள் தொகை 2,442[; மற்றும் 2005-ஆம் ஆண்டில், அவர்களின் மக்கள் தொகை ஏறக்குறைய 4,000 ஆகும்.
# ஜாகுட் மக்கள்

## பொது

பகாங் மாநிலத்தின், ஜெராண்டுட், தெமெர்லோ நகரங்களின் வழியாகச் செல்லும் பகாங் ஆற்றின் கரைகளில் உள்ள 11 கிராமங்களில் ஜாகுட் மக்கள் வசிக்கின்றனர். இந்த 11 கிராமங்களும் பகாங் ஜெராண்டுட் வெப்பமண்டலக் காடுகளில் அமைந்துள்ளன.  
அந்தக் கிராமங்களில் கெபோய் கிராமும் ஒன்றாகும். மிகச்சிறிய அந்தக் கிராமத்தில் ஏறக்குறைய 100 பேர் மட்டுமே வசிக்கின்றனர். மலாய் வீடுகளைப் போலவே முட்டுத் தூண்களில் கட்டப்பட்ட வீடுகளில் ஜாகுட் மக்கள் வாழ்கின்றனர்.
# ஜாகுட் மக்கள்

## ஜாகுட் மக்கள் தொகை

மலேசியாவில் ஜாகுட் மக்கள் தொகை (2010):-
| 2010 |
| --- |
# சர்தால்

**சர்தால்** (*Sarthal*) இந்தியாவின் சம்மு காசுமீர் மாநிலத்திலுள்ள கிசுத்துவார் மாவட்டத்தில் உள்ள பள்ளத்தாக்கு ஆகும். சர்தால் பள்ளத்தாக்கில் சர்தால் தேவி கோயில் உள்ளது. கிஷ்துவாருக்கு தென்கிழக்கே 22.4 கிலோமீட்டர் தொலைவில் சர்தால் பள்ளத்தாக்கு உள்ளது.
# சர்தால்

## அன்னை சர்தால் தேவி ஆலயம்

ஓர் இந்து மத ஆலயமான தேவி சர்தால் மாதா ஆலயம் சர்தால் யாத்திரை என்று அழைக்கப்படும் வருடாந்திர யாத்திரையின் காரணமாக புகழ் பெற்ற ஆலயமாகும். துர்கா தேவியின் மறு அவதாரமாகக் கருதப்படும் இந்த தேவியின் சிலை, முதலில் கிசுத்துவாரின் அரசர் அகர் தேவ் காலத்தில் உள்ளூர் மக்களால் கற்களால் செதுக்கப்பட்டது. பின்னர் 1936 ஆம் ஆண்டில் மகாராசா அசி சிங்கால் புதுப்பிக்கப்பட்டது. இது தோராயமாக கடல் மட்டத்திலிருந்து 6000 அடி உயரத்தில் அமைந்துள்ளது. பெரும்பாலும் குளிர்காலத்தில் இந்த ஆலயம் பனியால் மூடப்பட்டிருக்கும்.
# சர்தால்

## 1993 கிஷ்துவார் படுகொலைகள்

14 ஆகஸ்டு 1993 அன்று *சார்தால்* பகுதியில் உள்ள சார்தல் தேவி கோயிலுக்குச் சென்று பேருந்தில் கொண்டிருந்த 17 இந்துக்களை, மூன்று பாகிஸ்தான் தீவிரவாதிகள் கடத்திச் சென்று துப்பாக்கிக் குண்டுகளால் சுட்டுக் கொன்றனர்.
# இராணியின் பலியாட்டம் ஏற்பு

**இராணியின் பலியாட்டம் ஏற்பு** (*Queen's Gambit Accepted*) எனும் சதுரங்கத் திறப்பு ஆட்டம் பின்வரும் நகர்வுகளுடன் ஆரம்பிக்கின்றது.  
:1 d4 d5
:2 c4 dxc4  
வெள்ளையின் இரண்டாவது c4 நகர்வுக்கு பதிலளிக்க கருப்புக்கான நகர்த்தல் பின்வருமாறு வரிசைப்படுத்தப்படுகிறது. முதல் தெரிவு 2...e6. இந்நகர்வு இராணியின் பலியாட்டம் மறுப்பு என்ற தொடக்கமாகும். இரண்டாவது தெரிவு 2...c6. இந்நகர்வு சிலாவ் தடுப்பாட்டம் என்ற தொடக்கமாகும். மூன்றாவது தெரிவான 2...dxc4. இந்நகர்வுதான் இராணியின் பலியாட்டம் ஏற்பு என்ற தொடக்கத்தை அடையாளப்படுத்துகிறது.  
இதை உண்மையான ஒரு பலியாட்டமாகக் கூற முடியாது ஏனெனில் இழந்த காயிற்கு மாற்றீட்டாக வெள்ளை ஒரு காயைப் கைப்பற்றும் அல்லது கறுப்பு இழப்பின்றிக் காயைக் காப்பாற்ற இயலாது.
# இராணியின் பலியாட்டம் ஏற்பு

## இராணியின் பலியாட்டம் ஏற்பின் தொடர்ச்சி

:3 e4 e5  
:4 Nf3 exd4  
:5Bxc4 e5  
:6 O-O Be6  
:7 Bxe6 fxe6
# இராணியின் பலியாட்டம் ஏற்பு

## ஆர்முடுக்கப்பட்ட மான்ஹெயிட்டன் மாறுபாடு

ஆர்முடுக்கப்பட்ட மான்ஹெயிட்டன் மாறுபாடு அல்லது விரைவுபடுத்தப்பட்ட மான்ஹெயிட்டன் மாறுபாட்டில் (Queen's Gambit Accepted: Accelerated Mannheim Variation)
:3 Qa4+ c6  
:4 Qxc4 Nd7  
இவ்வாறு கறுப்பு இராசாவை முற்றுகையிடுவதால் இழந்த சிப்பாயிற்குப் பதிலாக கறுப்பு சிப்பையைக் கைப்பற்றும்.
:5 Nf3 e5
# இராணியின் பலியாட்டம் ஏற்பு

## வெளியிணைப்புகள்

- ஆர்முடுக்கப்பட்ட மான்ஹெயிட்டன் மாறுபாடு ஆங்கிலத்தில்
# சிந்து ஆற்றின் வடிநிலம்

**சிந்து ஆற்றின் வடிநிலம்** (*Indus River Delta*), பாகிஸ்தான் நாட்டின் பாயும் சிந்து ஆறு அரபிக் கடலில் கலக்குமிடத்தில் உண்டான வடிநிலம் ஆகும். இந்த வடிநிலத்தின் ஒரு பகுதியானது இந்தியாவின் குஜராத் மாநிலத்தின் கட்சு மாவட்டத்தில் அமைந்துள்ளது. இவ்வடிநிலத்தின் பரப்பளவு மற்றும் சிந்து ஆறு அரபிக் கடலில் கலக்குமிடத்தில் பரப்பளவு ஆக உள்ளது. இவ்வடிநிலத்தின் செயற்பாட்டில் உள்ள பரப்ப்பளவு . ஆகும். இவ்வடிநிலப் பகுதியின் சராசரி ஆண்டு மழைப்பொழிவு ஆகும். இந்த வடிநிலத்தில் உலகின் பெரிய சதுப்பு நிலக் காடுகள், பறவைகள், மீன்கள் மற்றும் சிந்து டால்பின்களைக் கொண்டுள்ளது.  
2003ஆம் ஆண்டின் சிந்து வடிநிலத்தின் மக்கல் தொகை 9,00,000 ஆக மதிப்பிடப்பட்டது. இருந்தது.. 220&nbsp;km,, . ஆகும். இதன் பரப்பளவு  
தென்மேற்கு பருவ மழைக் காலத்தின் போது, இந்த வடிநிலத்தின் பெரும்பாலான பகுதிகள் கடல் நீரால் சூழப்பட்டிருக்கும். இதனால் சிந்து வடிநிலத்தில் உப்பு படிந்து காணப்படும்.
# சிந்து ஆற்றின் வடிநிலம்

## உயிரியற் பல்வகைமை

### தாவரங்கள்

சிந்து வடிநிலம் உலகின் பெரிய சதுப்பு நிலக்காடுகளைக் கொண்டுள்ளது. இந்த சதுப்பு நிலக்காடுகள் 1980ஆம் ஆண்டில் பரப்பளவில் இருந்த சதுப்பு நிலக் காடுகள், மக்கள் தொகை பெருக்கத்தால், தற்போது சிறிது சிறிதாக அழிந்து கொண்டு வருகிறது. தற்போது சதுப்பு நிலக்காடுகளை கீழ்கண்ட 3 நிறுவனங்கள் கட்டுப்படுத்துகிறது.
- சிந்து மாகாண அரசின் வனத்துறை (280, 470 எக்டேர்)
- காசிம் துறைமுக நிறுவனம் 64, 400 எக்டேர்)
- சிந்து மாகாண அரசின் வருவாய்த் துறை (255, 130 எக்டேர்)
# சிந்து ஆற்றின் வடிநிலம்

## உயிரியற் பல்வகைமை

### விலங்கினங்கள்

குளிர்காலங்களில் சிந்து வடிநிலப் பகுதியில் வெளிநாட்டுப் பறவைகள் வலசை வருகிறது. மேலும் இவ்வடிநிலத்தில் மீன்கள் மற்றும் சிந்து டால்பின்களைக் கொண்டுள்ளது.
# சிந்து ஆற்றின் வடிநிலம்

## மக்கள் தொகை

சிந்து ஆற்றின் வடிநிலத்த்தின் மொத்த மக்கள் தொகை 2003ஆம் ஆண்டில் 9 இலட்சம் ஆகும்.
75% மக்கள் சிந்து வடிநிலத்தின் சதுப்பு நிலக்காடுகளில் மீன் பிடி தொழிலில் ஈடுபட்டு வருகின்றனர். இவ்வடிநிலத்தின் கீழ் பகுதியில் மல்லா, மோகனா, சூம்ரோ, சம்மா, சிந்தி ஜாட் மக்கள் வாழ்கின்றனர். இங்கு வாழும் மக்களில் பெரும்பாலும் சிந்தி மொழி பேசி, இசுலாம் சமயத்தை தழுவி வாழ்கின்றனர்.
# சிந்து ஆற்றின் வடிநிலம்

## மக்கள் தொகை

### பொருளாதாரம்

சிந்து வடிநிலத்தின் முதன்மை பொருளாதாரம் வேளாண்மை மற்றும் மீன் பிடித்தொழில் ஆகும்.
# விக்கிப்பீடியா:Statistics/weekly/15-Sep-2024
# யானர் டாக்

**யானார் டாக்** (*Yanar Dagh*, , ) என்பது இயற்கை எரிவளியால் உண்டான தீ ஆகும். இது அஜர்பைஜானின் தலைநகரான பக்கூவிற்கு அருகில் அப்சரோன் தீபகற்பத்தில் உள்ள ஒரு மலைப்பாதையில் தொடர்ச்சியாக எரிந்து வரும் நெருப்பு ஆகும். இந்தத் தீப்பிழம்பின் காரணமாக அசர்பைசான் 'நெருப்பு நிலம்' என்று அழைக்கப்படுகிறது. மெல்லிய நுண்துளைகள் உள்ள மணல் அடுக்கிலிருந்து உயரத்திற்குத் தீப்ப்ழம்புகள் காற்றில் பறக்கின்றன. நிர்வாக ரீதியாக, யானார் டாக அஜர்பைஜானின் அப்ஷெரோன் மாவட்டத்தைச் சேர்ந்தது.  
புதைசேற்று எரிமலைகள் போலல்லாமல், யானார் டாக் தீச் சுடர் மிகவும் சீராக எரிகிறது, ஏனெனில் இங்கு நிலத்தடியிலிருந்து நிலையாக வாயு வெளியேற்றம் உள்ளது. 1950 களில் ஒரு மேய்ப்பனால் தற்செயலாக தீயிட்ட போது யனார் டாக் சுடர் கவனிக்கப்பட்டது என்று கூறப்படுகிறது.
# பிரசியோடைமியம்(III) குளோரைடு

**பிரசியோடைமியம்(III) குளோரைடு** (*Praseodymium(III) chloride*) என்பது PrCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மற்ற இலந்தனைடு முக்குளோரைடுகளைப் போலவே, இதுவும் நீரற்ற மற்றும் நீரேற்று வடிவங்களில் காணப்படுகிறது. நீல-பச்சை நிறத்தில் திண்மப் பொருளாக இருக்கும் இச்சேர்மம் ஈரமான காற்றில் வெளிப்படும் போது தண்ணீரை விரைவாக உறிஞ்சி வெளிர் பச்சை நிற எழுநீரேற்றை உருவாக்குகிறது.
# பிரசியோடைமியம்(III) குளோரைடு

## தயாரிப்பு

பிரசியோடைமியத்துடன் ஐதரசன் குளோரைடைச் சேர்த்து வினைபுரியச் செய்தால் பிரசியோடைமியம்(III) குளோரைடு உருவாகும்:  
:2 Pr + 6 HCl → 2 PrCl<sub>3</sub> + 3 H<sub>2</sub>.
பிரசியோடைமியம்(III) குளோரைடு பொதுவாக வெற்றிடப் பதங்கமாதல் மூலம் சுத்திகரிக்கப்படுகிறது. மாறாக நீரேற்றை தயோனைல் குளோரைடைப் பயன்படுத்தியும் நீர்நீக்கம் செய்யலாம்.
# பிரசியோடைமியம்(III) குளோரைடு

## வினைகள்

பிரசியோடைமியம்(III) குளோரைடு இலூயிசு அமிலமாகும். கடின மற்றும் மென்மையான (இலூயிசு) அமிலங்கள் மற்றும் காரங்கள் கோட்பாட்டின் படி இது கடினமானது என வகைப்படுத்தப்படுகிறது. நீரேற்றை விரைவாக சூடுபடுத்தினால் சிறிய அளவிலான நீராற்பகுப்பை ஏற்படுத்தும். பிரசியோடைமியம்(III) குளோரைடானது பொட்டாசியம் குளோரைடுடன் வினைபுரிவதன் மூலம் ஒரு நிலையான இலூயிசு அமில-கார அணைவு (K<sub>2</sub>PrCl<sub>5</sub>) சேர்மத்தை உருவாக்குகிறது. இச்சேர்மம் சுவாரசியமான ஒளியியல் மற்றும் காந்தப் பண்புகளை காட்டுகிறது.  
கரையாத பிரசியோடைமியம்(III) சேர்மங்களைத் தயாரிக்க பிரசியோடைமியம்(III) குளோரைடின் நீர் கரைசல்களைப் பயன்படுத்தலாம். எடுத்துக்காட்டாக, பிரசியோடைமியம்(III) பாசுபேட்டு மற்றும் பிரசியோடைமியம்(III) புளோரைடு உப்புகளை முறையே பொட்டாசியம் பாசுபேட்டு மற்றும் சோடியம் புளோரைடு ஆகியவற்றுடன் வினை புரியச் செய்வதன் மூலம் தயாரிக்கலாம்:  
:PrCl<sub>3</sub> + K<sub>3</sub>PO<sub>4</sub> → PrPO<sub>4</sub> + 3 KCl
:PrCl<sub>3</sub> + 3 NaF → PrF<sub>3</sub> + 3 NaCl
:2PrCl<sub>3</sub> + 3 Na<sub>2</sub>CO<sub>3</sub>----> Pr<sub>2</sub>CO<sub>3</sub> + 6NaCl  
கார உலோக குளோரைடுகளுடன் சேர்த்து சூடாக்கப்படும் போது MPr<sub>2</sub>Cl<sub>7</sub>, M<sub>3</sub>PrCl<sub>6</sub>, M<sub>2</sub>PrCl<sub>5</sub>, and M<sub>3</sub>Pr<sub>2</sub>Cl<sub>9</sub> இங்குள்ள M = K, Rb, Cs. ஆகிய மூலக்கூற்று வாய்ப்பாடுகளைக் கொண்ட மும்மை (மூன்று வெவ்வேறு கூறுகளைக் கொண்ட சேர்மங்கள்) பொருட்களை உருவாக்குகிறது.
# இட்டாவா மக்களவைத் தொகுதி

**இட்டாவா மக்களவைத் தொகுதி** (*Etawah Lok Sabha constituency*) இந்தியாவில் உத்தரப் பிரதேச மாநிலத்தில் உள்ள 80 மக்களவை தொகுதிகளில் ஒன்றாகும்.
# இட்டாவா மக்களவைத் தொகுதி

## சட்டமன்றத் தொகுதிகள்

| 200 | இட்டாவா | இத்தாவா | சரிதா பதாரியா | பாரதிய ஜனதா கட்சி |
| --- | --- | --- | --- | --- |
| 201 | பர்தானா (ப.இ.) | ராகவேந்திரா கௌதம் | சமாஜ்வாதி கட்சி |  |
| 203 | திபியாபூர் | ஔரையா | பிரதீப் குமார் யாதவ் | சமாஜ்வாதி கட்சி |
| 204 | ஔரையா (ப.இ.) | குடியா கத்தேரியா | பாரதிய ஜனதா கட்சி |  |
| 207 | சிகந்திரா | இராமாபாய் நகர் | அஜித் சிங் பால் | பாரதிய ஜனதா கட்சி |
# இட்டாவா மக்களவைத் தொகுதி

## நாடாளுமன்ற உறுப்பினர்கள்

| 1957 | அர்ஜுன் சிங் படோரியா | இந்திய சோசலிச கட்சி |
| --- | --- | --- |
| ரோஹன்லால் சதுர்வேதி | இந்திய தேசிய காங்கிரசு |  |
| 1962 | ஜி. என். தீட்சித் |  |
| 1967 | அர்ஜுன் சிங் படோரியா | சம்யுக்தா சோசலிச கட்சி |
| 1971 | ஸ்ரீ சங்கர் திவாரி | இந்திய தேசிய காங்கிரசு |
| 1977 | அர்ஜுன் சிங் படோரியா | ஜனதா கட்சி |
| 1980 | ராம் சிங் சக்யா | மதச்சார்பற்ற ஜனதா கட்சி |
| 1984 | ரகுராஜ் சிங் சவுத்ரி | இந்திய தேசிய காங்கிரசு |
| 1989 | ராம் சிங் சக்யா | ஜனதா தளம் |
| 1991 | கான்சீ ராம் | சமாஜ்வாதி கட்சி |
| 1998 | சுக்டா மிசுரா | பாரதிய ஜனதா கட்சி |
| 1999 | ரகுராஜ் சிங் சக்யா | சமாஜ்வாதி கட்சி |
| 2004 |  |  |
| 2009 | பிரேமதாசு கத்தேரியா |  |
| 2014 | அசோக் குமார் தோக்ரே | பாரதிய ஜனதா கட்சி |
| 2019 | ராம் சங்கர் கத்தேரியா |  |
| 2024 | ஜிதேந்திர தோக்ரே | சமாஜ்வாதி கட்சி |
# உன்னுடன்

**உன்னுடன்** (*Unnudan*) 1998இல் ஆர். பாலு எழுத்து இயக்கத்தில் வெளிவந்த இந்தியத் தமிழ்த் திரைப்படமாகும். காதல் தொடர்பான இந்நாடகத் திரைப்படத்தில் முரளி, கௌசல்யா ஆகியோர் நடித்திருந்தனர். இவர்களுடன் விவேக், மணிவண்ணன் ஆகியோர் துணை வேடங்களில் நடித்திருந்தனர். இத்திரைப்படம் 1998 அக்டோபர் 18 அன்று வெளியிடப்பட்டது.
# உன்னுடன்

## கதைச்சுருக்கம்

சந்தோசு தனது மாமாவுடன் ஒரு மருந்துக் கடையை நடத்தி வருகிறார். அவர் தனது தாயுடன் வசிக்கிறார். கௌரி தனது தாத்தாவுடன் வசிக்கும் அரசு மருத்துவமனை மருத்துவ மாணவி, இருவரும் நண்பர்களாகி, ஒருவருக்கொருவர் துணையாக இருக்க விரும்புகிறார்கள். சந்தோசு கௌரியின் மீது காதல் கொள்கிறார். ஆனால் கௌரிக்காக தனது உணர்வுகளை வெளிப்படுத்த முடியவில்லை. அதேபோல் கௌரி சந்தோசைக் காதலிக்கிறார். ஆனால் கௌரி கடிதத்தின் மூலம் அவரை அணுக முடியவில்லை. கௌரியின் தாத்தா அவரது காதலுக்கு ஆதரவாக இருக்கிறார். அவர் கௌரிக்கு உதவுவதாகக் கூறுகிறார். மேலும் இதைப் பற்றி சந்தோசிடம் கூறுவதாக உறுதியளிக்கிறார். ஆனால் எதிர்பாராதவிதமாக அவர் காலமானார். கௌரி தனது இறுதிப் தேர்வை முடித்தவுடன், கௌரியின் பெற்றோர் அவரை மீண்டும் அவரது சொந்த ஊரான கொச்சினுக்கு அழைத்துச் செல்லத் தயாராக உள்ளனர். கௌரி அனுப்பும் ஒரு கடிதம் அந்நேரத்தில் சந்தோசின் கைகளை அடைகிறது. அவர் கௌரியை சந்திக்க தொடருந்து நிலையத்திற்கு விரைகிறார். ஆனால் தொடருந்து நகர்கிறது. ஆனால் தொடருந்தில் ஒரு நோயாளிக்கு கர்ப்பம் காரணமாக வயிற்று வலி ஏற்படுகிறது. மேலும் கௌரி சிகிச்சைக்காக அழைக்கப்படுகிறார். கௌரி சிறுமிக்கு சிகிச்சையளிக்கிறார். ஒரு ஆண் குழந்தை பிறக்கிறது. அதற்கு அவர் 'சந்தோசு' என்று பெயரிட்டார். அந்நேரத்தில் சந்தோசு அவரை அணுகும்போது, அவர்கள் இருவரும் சேர்ந்து கௌரியின் பெற்றோரிடமிருந்து என்றென்றும் ஒன்றிணைய அனுமதி பெறுகிறார்கள்.